open-index/open-wikipedia-markdown huggingface dataset:
Благоја Марковски

**Благоја Марковски** е често македонско име и презиме и може да се однесува на:

*Благоја Марковски (р. 1954 ) - македонски генерал

*Благоја Марковски (1949 - 2008) - македонски режисер

;поврзано

*Благоја Маркоски (р. 1959) - македонски географ и картограф
Данок на имот

**Данокот на имот** е јавна давачка (данок), која се плаќа за недвижен имот од страна на правни и на физички лица што се сопственици или корисници на недвижниот имот, освен за оној имот што е со закон ослободен од плаќање.

## Данокот на имот во Македонија
Во согласност со членот 1 од Законот за даноците на имот, во Македонија постојат три вида даноци на имот:

## Надворешни врски
* Даноци на имот, Управа за јавни приходи

Категорија:Оданочување
Категорија:Финансии
Категорија:Јавни финансии
Василиос Ставропулос

**Василиос Ставропулос**, познат како *Капетан Коракас* (), бил андартски капетан, деец на грчката вооружена пропаганда и учесник во Борбата за Македонија.

## Биографиja
Коракас е роден во селоto Артотина, Дорида, Грција. Во 1897 година бил доброволец во Грчко-турската војна . По засилувањето на грчката вооружена пропаганда доаѓа во Македонија, а во 1907 година грчкото конзулартсво од Солун го испратило во Бер, со цел организирање на андатрски чети кои требало да се борат со Македонската револуционерна организација, како и притисок врз Романската пропаганда во Македонија која делувала меѓу Власите.

По Младотурската револуција заминал за Тракија, каде исто така ја помагал грчката вооружена пропаганда. Учествувал во Балканските војни. Во 1937 година се пензионирал од грчката армија како генерал-мајор.

Новите грчки власти, во Бер именувале еден плоштатд по него, а таму се наоѓа и негов споменик 

## Извори


Ставропулос Василиос
Симо Стојанов

**Симо Стојанов** или **Симос Стојанис, Симос Јоанидис, Симос Арменскиотис** () — гркомански револуционер, деец на Грчката вооружена пропаганда и учесник во Борбата за Македонија.

## Животопис
Стојанов е роден во леринското село Арменско, тогаш во Османлиското Царство. Со засилувањето на грчката вооружена пропаганда во Македонија влегол во четата на Коте Христов како негов аѓутант. Дејствувал со Евтимиос Каудис в реонот на Пелистер, а на 13 ноември учествувал во нападот врз селото Зелениче, при што загинале невини селани.

По заробувањето и бесењето на Христов во 1905 година, Стојанов ја напуштил Македонија и заминал за Атина. Се вратил во Македонија и со Георгиос Цондос ги обиколувал Лерин и Баба Планина.

Од 1906 година започнал да раководи со сопствена чета и дејствувал заедно со Павле Илиев. На 24 октомври 1906 година ликвидирал неколку Македонци егзархисти на патот од Трсино за Лерин .

До 1908 година со својата чета ја обиколувал Нередска Планина, а во меѓувреме му било наредено да го  ликвидира Васил Чекаларов, но во тоа не успеал.
 
Во негова чест, новите грчки власти во 1957 година леринското село Матешница го преименувале во *Симос Јоанидис*.
 
## Извори


Стојанов Симо
Категорија:Починати во непозната година
Категорија:Гркомани
Категорија:Несигурна година на раѓање
Матешница

**Матешница** (грчки: Σίμος Ιωαννίδης, Симос Јоанидис, до 1957 година Μοτεσνίτσα, Матесница ) — село в Егејска Македонија, Република Грција, во општина Лерин, област Западна Македонија со 276 жители (2001).
 
## Географија и местоположба
Селото е сместено на 4 километри западно од општинскиот центар Лерин помеѓу ридски предели на Нередска Планина и Пелистер.

## Историја
Селото е нападнато од албански банди во почетокот на XIX век и станува колиба на соседното село Трсје.  Во „Етнографија на Адријанопол, Монастир и Салоника“ за Леринската каза меѓу Лаген и Арменово е споменато село *Немошница* (Némochnitza) кое во 1873 г. имало 70 домаќинства и 190 жители Македонци, кое може да биде Матешница.

Во текот на Балканските војни во 1912 година, во селото влегуваат грчки чети и после Сојузничката војна во 1913 година селото останува во Грција. Во 1957 година селото е преименувано по името на андартскиот капетан Симо Стојанов (Симос Јоанидис) од соседното село Арменово. Во 1961 година селото има население од 71 луѓе.

## Стопанство

## Демографија

## Општествени установи

## Културни и природни знаменитости

## Редовни настани

## Личности

## Култура и спорт

## Иселеништво

## Извори


## Наводи

## Надворешни врски

Егејска Македонија
Георгиос Стратинакис

**Георгиос Стратинакис** () бил андартски капетан, деец на грчката вооружена пропаганда и учесник во Борбата за Македонија.

## Животопис
Георгиос Стратинакис е роден 1882 година во Ортуни, островот Крит. На 13 јули 1903 година ја минал грчко-турската граница и навлегол во Македонија со чета организирана од Георгиос Цондос, а во неа биле и критјаните Георгиос Перос, Евтимиос Каудис, Ламбринос Вранас, Георгиос Сејменис, Георгиос Зуридис, Георгиос Диконимос, Евстратиос Бонатос, Манусос Катунатос и Николаос Лукакис .

Заедно со Германос Каравангелис се пионири на вооружената грчка пропаганда во Костурско и Леринско. По избувнувањето на Илинденското востание, оваа чета составена од критјаните имала судир со чета на Македонската револуционерна организација кај Влахоклисура, а подоцна учествуваат во палењето на Косинец.

Потоа сите критјани, со исклучок на убиениот Георгиос Сејменис, се повлекуваат од Македонија, меѓутоа веќе идната 1904 година се враќаат назад. Георгиос Стратинакис учествувал во борбата во селото Статица кога е убиен Павлос Мелас. По неговата смрт Стратинакис се откажал од вооружената борба и продолжил да се занимава со земјоделство.

Во 1948 година се населил во Ортуни каде што починал во јануари 1972 година. Неговиот најстар син загинал како владин војник во Битката кај Вич, во борба со партизаните во 1949 година .

## Извори


Стратинакис Георгиос
Михаил Сионидис

**Михаил Сионидис** или **Сонидис** ( или *Μιχάλης Σιωνίδης* или *Σωνίδης*) ― македонски андартски капетан, гркоман, деец на грчката вооружена пропаганда и учесник во Борбата за Македонија.

## Животопис
Михаил Сионидис е роден 1870 година во Богданци. Како деец на грчката вооружена пропагнада, тој делувал во Грчиште, Гевгелија и Дојран, против Македонската револуционерна организација.

Сионидис со андартска чета го нападнал селото Марвинци во 1905 година (во нападот бил ранет, по што заминал во Гегелија на лекување), како одмаза за нападот на Македонската револуционерна организација врз селото Грчиште во есента 1904 година.

По крајот на Првата балканска војна Михаил Сионидис го напуштил Грчиште, кое било заземоно од српските сили, и се сместил во Мачуково.

Во текот на Втората балканска војна, грчкиот крал Константин I го воспоставил своето седиште. Михаил Сионидис е ранен во битките кај Кукуш-Лахна, а во Првата светска војна учествувал во Битката кај Јаребична, а дејствувал и како разузнавач во тилот на бугарската армија во Струмичко.

Како заслуга кон Грција, тој бил одликуван со: *Златен крст за храброст*, *Воен крст* и *Спомен медал на Македонската борба*.

По завршувањето на војната Михаил Сионидис, како претседател на месен комитет во близина на Мачуково ги пронашол остатоците на 9 евзони убиени за време на Втората балканска војна. Мачуково било преименувано во Евзони, 1927 година, каде што умрел и Михаил Сионидис во 1935 година.

## Наводи

Дејци на грчката вооружена пропаганда во Македонија
Категорија:Гркомани
Спирос Спиромилиос

**Спиридон** или **Спирос Спиромилиос**, познат како *Орелот од Химара*, (, ), бил грчки офицер и андартски капетан, деец на грчката вооружена пропаганда, учесник во Борбата за Македонија и еден од раководителите на Автономната република Северен Епир во 1914 година.

## Животопис

Спиромилос е роден 1864 година во епирското гратче Химара, а потекнувал од родот Спиромилиос. Завршил Неаполска воена академија во Неапол. Во мај 1905 година под псевдонимот капетан *Аталис Буас* (Αθάλης Μπούας) раководел со една чета од  35 души и водел борба со четите на Македонската револуционерна организација во реонот на Каракамен.

Меѓутоа уште во првите денови бил ранет во раката и заминал во Солун на лекување. Во 1906 година станал член на Епирската Етерија. Во 1909 година како капетан учествува во превратот Гуди.

На 5 ноември 1912 година при избувнувањето на Првата балканска војна со чета од 2000 души доброволци, составена од Епирци и 200 Критјани ја завладува Химара.

По објавувањето на албанската независност на 28 ноември во Валона, Спиромилиос добил наредба за повлекување, бидејќи грчката команда очекувала голем напад во Епир. Меѓуто тој ја одбил наредбата и успешно ја организирал одбраната со грчка милиција.

По крајот на Втората балканска војна, Северен Епир е предаден на Албанија и грчките сили добиваат наредба за повлекување зад новата граница. На 9 февруари 1914 Спиромилиос одбива да се повлече и го објавил регионот за автономен, а себеси за капетан на Химара. Химара станала дел од автономната република Северен Епир, прогласена на 28 февруари во Ѓирокастро.

По окупацијата на Северен Епир од Италија во 1915 година, во текот на Првата светска војна Спиромилиос се повлекува во Грција и во мај бил избран за пратеник во грчкиот парламент.

Во 1926 година се повлекол од армијата со чин полковник .

## Извори


## Надворешни врски
*Писмо на Спиромилиос до Елевтериос Венизелос върху Епирския въпрос, 1914

Спиромилиос Спирос
Категорија:Гркомани
Категорија:Починати во 1930 година
Григорис Фалиреас

**Григорис Фалиреас**, познат како *капетан Закас* (името се среќава и како Фалиреас Григориу, ) бил грчки офицер, деец на грчката вооружена пропаганда, андартски капетан и учесник во Борбата за Македонија.

## Животопис

Роден е во селото Припица, на полуостровот Мани на територијата на денешната дема (општина) Левктрос. Учествувал како доброволец во Критското востание, а по него завршил грчко воено училиште.

На 22 мај 1906 година под псевдонимот капетан Закас (според грчкиот револуционер Теодорос Закас) влегува во Македонија со андартска чета од 30 души и зел учество во борбата против Македонската револуционерна организација во Костурско.

На 15 март 1907 година испратил писмо до селаните на Б’мбоки, заедно со Лазар Апостоловски (Лазарос Апостолидис), Лукас Кокинос и други, во кое истакнал:

На 16 јули 1907 година четите на Закас и капетан Гермас (Николаос Цотакос) биле опколени во селото Лошница од страна на турските сили, во текот на борбата андартските чети биле разбиени, Лицас загинал, а Закас успеал да се спаси. Германос Каравангелис за него вели:

дeсно|мини|Биста на капетан Закас во Костур.
Фалиреас како грчки офицер учествувал во Балканските војни, а во текот на Грчко-турската војна бил командир на 44. пешадиски полк. Се пензинирал од грчката армиија во 1933 година како генерал-полковник.

Умрел 1937 година во Атина .

## Белешки

## Извори


Фалиреас Григорис
Грчко-турска војна (1919-1922)

**Грчко-турската војна**, позната како „Западниот фронт“ () е воен конфликт, кој во Турција се смета за дел од Турската војна за независност. Овој конфликт уследил по завршувањето на Првата светска војна и се водел во периодот меѓу 1919–1922. Војната се водела меѓу Грција и Турција. И покрај успехот на грчката армија во почетокот, војната завршила со победа на Турција и со протерување на милион и половина Грци, од своите родни места во Мала Азија и Источна Тракија . Грчката кампања започнала затоа што сојузниците од Антантата, особено тогашниот британски премиер, и ветиле на Грција за сојузништво во војната, територијално проширување на сметка на Отоманското Царство. Конфликтот завршил со тоа што Грција морала да се повлече на границата од пред почетокот на војната и со големо разменување на население.

## Извори

 

Категорија:Турска војна за независност
Категорија:Војни на Грција
Категорија:Војни на Турција
Категорија:Грчко-турски односи
Спирос Франгопулос

**Спиридон** или **Спирос Франгопулос** () е грчки офицер, деец на грчката вооружена пропаганда и учесник во Борбата за Македонија.

## Животопис
Спирос Франгопулос е роден на островот Закинтос . Како лајтант влегол во андартската чета на капетанот Михаил Мораитис (капитан Кодрос) со псевдонимот **капетан Зограс** (καπετάν Ζόγρας). Од пролета 1905 година го обиколуваат реонот на Гуменџе, а во мај истата година четата им била предадена од населението на влашкото село Ливада. Во текот на последната борба со аскерот, андартската чета се разбегала по Пајак Планина, а Спирос Франгопулос и капетан Мораитис биле убиени .

Новите грчки власти му подигнале споменик на Франгопулос во Крива.
 
## Извори


Франгопулос Спирос
Георгиос Франгојанис

**Георгиос Франгоянис** () бил грчки офицер, деец на грчката вооружена пропаганда и учесник воБорбата за Македонија.

## Животопис
Георгиос Франгојанис е роден во село Ано Буларој, Грција. Во 1904 година навлегол во Македонија и дејствувал како андарт во четите на Георгиос Влахос, Ираклис Патикас и Панајотис Папацанетјас обиколуваќи ги Серско и Халкидик.

Под водството на Аристовулос Којс на Света Гора извршил воена обука на месните селани и учествувал во прочистувањето на реонот околу манастирот Ксенофонт. Во 1909 година ја напуштил Македонија.

Георгиос Франгојанис учествувал како лајтант од резерва во Балканските војни, Првата светска војна и Грчко-турската војна  од  1919-1922 .

## Извори


Франгојанис Георгиос
Димитриос Хаѕулас

**Димитриос Хаѕулас** () бил андартски капетан, деец на грчката вооружена пропаганда и учесник во Борбата за Македонија.

## Животопис
Димитриос Хаѕулас е роден во кавалското село Косруп, тогаш во Османлиското Царство, денес Месоропи, Грција. по засилувањето на грчката вооружена пропагнада формирал андартска чета и со неа ги обиколувал Кушница и Драмско.

Тој бил близок соработник на грчкиот конзул од Кавала Стилианос Мавромихалис.
    
=Извори==


Хаѕулас Димитриос
Донос Холерис

**Донос** или **Антигонос Холерис** () — андартски капетан, деец на грчката вооружена пропаганда и учесник во Борбата за Македонија.

## Животопис
лево|мини|130п|Споменик на Доно во Баница.
Донос Холерис е роден во леринското село Баница, тогаш во Османлиското Царство. Основно образование завршил во родното село, во тамошното грчко училиште, а школувањето го продолжил на Големата народна школа во Цариград.

Во јуни 1907 година неговиот дедо Трифон Холерис бил убиен на селскиот плоштад од дејците на Македонската револуционерна организација. По оваа убиство Донос Холерис станал андарт во четата на Ставро Кочев. Подоцна соработувал и со андартскиот капетан Николаос Андријанакис.

Во 1908 година ја напуштил Македонија и заминал за Атина, а во 1910 година со сопствена чета се вратил назад. Во 1911 година го ликвидирал револуционерот Стате Стојан Тасев.

Во текот на Првата балканска војна учествува во борбите против Турците, а во Втората балканска војна формирал група која имала за цел, пронаоѓање и уништување на четите на ВМРО во реонот.

Донос Холерис во јули 1913 година загинал во борба со четата на Васил Чекаларов.

## Наводи


Холерис Донос
Категорија:Гркомани
Категорија:Починати во 1913 година
Ортуни

**Ортуни** (,  *Ορθούνιον*, *Ортунион*) е село во Република Грција, на островот Крит. Селото е дел од демата Платанијас и има население од 131 души.

## Личности
;Родени во Ортуни
Георгиос Стратинакис (1882 - 1972), грчки револуционер и деец на грчката вооружена пропаганда .

## Извори


Категорија:Села во Грција
Геле Трсјански

**Геле Апостолов Плачков**, познат како *Геле Трсијански* или *Гелев* () — македонски револуционер, учесник во македонското револуционерно движење, војвода на Македонската револуционерна организацијамеѓутоа со засилувањето на грчката вооружена пропаганда преминал на страната на грчката чета и почнал да ја раководи една од првите локални вооружени грчки чети во Македонија, учествувајќи во Борбата за Македонија.

## Биографиja
[дeсно|мини|250п|Средбата меѓу Геле и [Германос Каравангелис]]
Геле Трсијански е роден во леринското село Трсје, тогаш во Османлиското Царство, денес Тривуно, Грција.

Станал учител во родното место , по засилувањето на македонското револуционерно ослободително движење станува член на Македонската револуционерна организација, а како близок со Васил Чекаларов и Коте Христов учествува во нивните преговори за помирување . Од 1902 година станува реонски војвода на Македонската револуционерна организација.

По неговиот раздор со Васил Чекаларов, остварил средба со пионирот на грчката вооружена пропаганда во Македонија, костурскиот патријаршиски митрополит  Германос Каравангелис. За оваа средба самиот митрополитот истакнал:

Германос Каравангелис успеал да го  придобие на страната на грчката кауза. Потпишал декларација до Елиномакедонскиот комитет, потпечатувајќи ја со својот војводски печат.

Во јули 1902 година, Геле десјтвувал со четата на Коте Христов, но бил уапсен на 13 јули 1903 година во Кономлади од чета на Македонската револуционерна организација. При претересот кај него било најдено поголемо количесто на пари, а бил прунудуван да го ликвидира Коте Христов за кого Македонската револуционерна организација донела смртна прсуда.

Меѓутоа Геле успеал да избега и се засолнил во четата на Коте, по што тие двајца имале неколку борби со четите на Организацијата .

Во 1903 година Геле почнал да го обиколува реонот на Арменско, гонејќи ги егзархистите и дејците на Македонската револуционерна организација. Тој бил убиеб во март 1903 година заедно со својата жена од страна на леринскиот војвода Петар Тинев, кој се преправал дека се одметнал од четата на Васил Чакаларов .

## Извори


Трсијански Геле
Категорија:Гркомани
Хризостомос Хрисомалидис

**Хрисостомос Хрисомалидис**, познат како *Пападракос* () бил грчки свештеник, член на Елиномакедонскиот комитет, деец на грчката вооружена пропаганда и учесник во Борбата за Македонија.

## Животопис
Хрисостомос Хрисомалидис е роден 1872 година во гратчето Ираклија, Источна Тракија, тогаш во Османлиското Царство. Учел при грчкото училиште во Зарифи в Пловдив, а подоцна станал ајдут во Тракија.

Потоа завршил духовна богословија во Халки кај Германос Каравангелис. Во 1987 година како доброволец учествувал во Грчко-турската војна.
 
Во 1904 година се вклучил во Елиномакедонскиот комитет, на 13 ноември 1904 година навлегол во Македонија со четите на Георгиос Цондос и Алексис Караливанос и се судрил со Македонската револуционерна организација, а соработувал и со Георгиос Макрис.

На 4 декември 1904 година во Либешево го ликвидирал  војводата Костандо Живков . Во подоцнежниот период дејствувал и со Павлос Гипарис.

По напуштањето на Македонија се оженил и создал семејство . Станал свештеник на гробишта во Атина. Во текот на Првата балканска војна учествувал како доброволец и служел како свештеник во грчката армија 


 Image: Papa Hrizostomos greek andart.jpg|Пападракос благословува грчки војник  
 Image: Papadrakos1.JPG|Пападракос со семејството
 Image: Papadrakos.jpg|Пападракос
 Image: Leonidas Papadrakos Peristera.jpg|Капетаните Леонидас, Пападракос и Перистера


## Извори


Хрисомалидис Хризостомос
Рудина (Волковија)

**Рудина** — археолошко наоѓалиште во тетовското село Волковија, т.е населба од доцноантичкото време. Наоѓалиштето лежи западно од селото, под патот што води за селото Чегране, каде по површината на нивите има градежен материјал и фрагменти од керамички садови и питоси. Во 1967 година бил откопан голем питос кој се чува во Музејот на тетовскиот крај

Во 2010 било донесено решение на местото на археолошкото наоѓалиште да се изгради воспитно-поправен дом за малолетни лица. Точната локација на новиот ВПД во Рудина била определена под регионалниот пат што ги поврзува Тетово и Гостивар, во подножјето на Сува Гора, веднаш до постојниот рибник на „Тетекс“. Инаку, воспитно-поправниот дом во Тетово е изграден во 50-тите години од минатиот век. За време на воените дејства во 2001 година во објектите што го сочинуваа домот беше подметнат пожар и притоа речиси целосно уништен. Самиот проект за изградба на ВПД-то предизвикал огромен револт на населението и во повеќе наврати имало протести и блокирања на проектот.

## Поврзано
*Смрдешница — средновековна населба и некропола во Волковија

## Наводи

Категорија:Волковија (Тетовско)
Црква (Гургурница)

**Црква** — археолошко наоѓалиште во тетовското село Гургурница, т.е средновековна црква и некропола. Се наоѓа на северниот раб на селото, каде при изградбата на куќите биле откривани гробови градени од камени плочи, со насоченост исток-запад. Кај населението постоело верување дека на ова место постоела црква.

## Наводи

Категорија:Гургурница
Смрдешница (Волковија)

**Смрдешница** — археолошко наоѓалиште во тетовското село Волковија, т.е средновековна населба и некропола. Се наоѓа источно од селото, на падините на Сува Гора, каде се гледаат темели од градби и во нивната близина камени плочи од гробни конструкции. Има и фрагменти од керамички садови и множество градежен материјал. Според историските извори, на овој простор се наоѓало некогашното село **Смрдешница**.

## Наводи

## Поврзано

*Рудина — населба од доцноантичко време во Волковија

Категорија:Волковија (Тетовско)
Самовилска Вода (Блаце)

**Самовилска Вода** — археолошко наоѓалиште во тетовското село Блаце. Претставува сакрален објект од старохристијанското време и средниот век. Се наоѓа на падините на Сува Гора, на оддалеченост од 2&nbsp;км југоисточно од селото. Се забележуваат урнатини од сакрален објект врз кој е изградена новата црква „Св. Троица“. Од постариот објект има остатоци од архитектонска пластика од мермер. Во Музејот на тетовскиот крај се чува столпче со капител, изработено од мермер.. Самовилската вода се смета за лековита вода, разни луѓе од разни краишта доаѓаат за да го посетат ова наоѓалиште.

## Наводи

## Поврзано
*Змијанец — средновековна населба во Блаце;

Категорија:Блаце (Тетовско)
Шпагети

мини|десно|Болоњски шпагети со сирење
мини|десно|Варење на шпагетите
**Шпагети** се тестенини со тенок и издолжен облик, отприлика 2&nbsp;mm дебели и 30&nbsp;cm долги кога се несварени. Шпагетите главно се продаваат во пакување од 500 грама. Се спремаат така што се варат во посолена вода од 5 до 10 минути.
## Наводи

## Надворешни врски

* www.wissenschaft.de: Spannungsgeladene Pastaforschung – Forscher entdecken, warum Spaghetti beim Brechen in viele Teile zerspringen
* www.wissenschaft.de: Pasta à la Steinzeit – Schon in Neolithikum gab es in China Teigwaren
* Spaghetti-Test  Effilee: Vergleich verschiedener Spaghettimarken

Категорија:Тестенини
Категорија:Италијанска кујна
Сакрален објект

**Сакрален објект**  (од латински *sacralis - свет)* во археологијата го означува објектот кој е симбол на предмети и луѓе на кој му припаѓаат божествени и верски појави.

Категорија:Археологија
Категорија:Видови на археолошки наоѓалишта
Just Tonight (песна)

„**Just Tonight**“ e третиот сингл од првиот студиски албум, *[[Light Me Up]]* на американската алтернативна рок група The Pretty Reckless. Песната е напишана од Тејлор Момсен, Като Кандавала и Бен Филипс. Спотот за песната е режиран од Меиерт Авис.

## Издавање
Датумот на издавањето на синглот бил оригинално изјавен на 9 ноември 2010, но потоа издавањето било на 13 декември. Датумот на издавање потоа повторно бил одложен за на 27 декември да биде издаден како сингл за дигитално спуштање.

„Just Tonight“ подоцна станал првиот сингл од албумот кој бил издаден во САД откако издавањето на албумот било одложено до февруари 2011.

## Музичко видео
Видеото за песната е режирано од Меиерт Авис, продуцирано од Џереми Алтер, а снимено од Чарлс Паперт.. Авис, Алтер и Паперт работеле и за претходните музички видеа на бендот, , „Make Me Wanna Die“ и „Miss Nothing“. Видеото е синимано ви локација на Киндсбриџ Армори во Бронкс, Њујорк Сити. Видеото е издадено на VEVO на 2 ноември 2010. Музичкото видео било овозможено на Слободно Музичко Видео на Неделата во февруари на iTunes.

## Оценки на критичарите
Роберт Копси на Digital Spy ја оценил песната со четири од пет ѕвезички, велејќи "Песната за заглавување во заморна врска можеби не е ништо ново, но кога е придружена со поп/рок мелодија, гитари и глас како на пушач, резултатот е многу подобар.". Фрезер МекАлпин на блокот на *[[BBC Radio 1]]* и дал четири ѕвездички како „тешка и тажна песна“ што „се свири од срце на срце - и е дури подобра од тоа“  Ребека Николсон од весникот *[[The Guardian]]* била критична, опишувајќи ја песната „Just Tonight“ дека звучи „како бендот Evanescence да прави емоционална песна за филмот Вовед во анатомија“.

## Настапи во живо
Во Обединетото Кралство, бендот ја изведувал песната на емисијата *[[Live from Studio Five]]*. и во BBC Radio 1, на *[[Live Lounge]]*.  Во Америка, тие ја изведувале песната на емисијата *[[Lopez Tonight]]*.

## Список на песни
**ОК дигитален EP**
# „Just Tonight“ - 2:47
# „Just Tonight“ (Акустична верзија) - 3:04
# „Just Tonight“ (Музичко видео) - 3:03

## Charts

## Наводи

## Надворешни врски
*''Музичкото видео'' на YouTube
*''Правењето на музичкото видео'' на YouTube

Категорија:The Pretty Reckless
Градиште - Брежине

**Градиште - Брежине** — археолошко наоѓалиште во тетовското село Челопек. Претставува населба и некропола од доцноантичкото време. Се наоѓа источно од селото, на падините на Сува Гора, каде при обработувањето на земјата се откриени темели од повеќе објекти, а на површината на нивите се среќаваат фрагменти од керамички садови, питоси и множество градежен материјал. Во непосредната близина се откриени и гробови. Од ова наоѓалиште потекнува еден надгробен споменик што се чува во Музејот на тетовскиот крај. Тука е пронајдена бронзена статуетка на богот Меркур (Хермес).

## Наводи

## Поврзано
*Челопек;
*Список на археолошки наоѓалишта во Тетовско;

Категорија:Челопек (Тетовско)
Карли Смитсон

**Карли Смитсон** ( родена на  како **Карли Сара Хенеси**) е ирска соул/поп рок пејачка-текстописец која беше финалсистката на шесто место на седмата сезона на American Idol. Во 2001 година Смитсон го издала својот прв студиски албум за MCA Records наречен Ultimate High. Смитсон била изфрлена од издавачката куќа во 2002 година. Плановите за нејзиниот Idol-соло албум пропаднале и сега таа е глвен вокал во американската рок група We Are the Fallen.

## Животопис
### Ран живот и школување
Смитсон е родена во Даблин, Ирска како дете на родителите Мари Мурај и Лук Хенеси.После шест месеци живеење во Даблин, Смитсон и нејзините родители заминале во Јоханесбург, Јужноафриканската Република. Таа живеела таму сè додека таа и родителите не се преселиле повторно во Даблин кога имала 4 години. Смитсон почнала да пее наоколу кога имала 4 години, а имала и мало искуство со глумењето. Таа била вклучена во реклама за Denny's Колбасицата три години, почнувајќи од петгодишна возраст. Во 1990 година Смитсон ја играла улогата на Младата Маријан (Young Marianne) во филмот *Fools of Fortune*. Две години подоцна, во 1992 година таа глумела во Les Misérables како Little Cosette во Ирска. Кога имала десет години таа издала независно CD наречено *Carly's Christmas Album* кое беше издадено во Обединетото Кралство. Кога Смитсон имала 14 години нејзините родители се развеле. Една година подоцна, таа и нејзиниот татко се преселиле во САД за Смитсон да развие музичка кариера. Смитсон била исфрлена од средното училиште каде што учела.

### Личен живот
После договорот на Смитсон со MCA Records таа решила да се одмори од музиката . Таа се сретнала со нејзиниот маж Тод Смитсон, тату мајстор во Сан Диего. Тие живееле во Мариета, Џорџија, неколку години каде што Смитсон работела во ирски бар наречен Fado.

## Кариера
### Ultimate High (1999–2001)

Пред бракот со нејзиниот маж Тод Смитсон, Карли Смитсон (тогаш Карли Хенеси) издала албум за MCA Records наречен Ultimate High во 2001 година. MCA Records потрошиле 2 милиони долари на продукцијата и на промоцијата на првиот албум на Смитсон, а од него се продадени само 300 копии.

## ''American Idol''

### 5 Сезона
Смитсон учествувала на аудициите на петтата сезона на American Idol во Лас Вегас, Невада и анонимно била прифатена од судиите.

### 7 Сезона
Во 2007 година, Смитсон повторно се пријавила на седмата сезона на American Idol.

## Наводи

## Надворешни врски
*Официјалното мрежно место 
*
*Личен профил на страницата на MCA Records
*

Категорија:Ирски пејачи
Категорија:Живи луѓе
Категорија:We Are the Fallen
Дина Станишева

**Дина Станишева** (1928, Херсон, СССР), родно име **Дина Сергеевна Мухина**, е јазичар од Бугарија со украинско потекло и редовен професор на Софискиот универзитет. Во бугарската јавност е позната по нејзините тврдења дека македонскиот јазик е посебен словенски јазик, за што била и прогонувана.

## Животопис

Дина Мухина е родена во Херсон во Украинската ССР во украинско-еврејско семејство. Дина Станишева станала сопруга на Димитар Станишев, политичар од Бугарија со македонско егејско потекло, и е мајка на Сергеј Станишев, поранешен премиер на Бугарија. Димитар Станишев се запознал со Дина за време на неговата посета на Москва, во период кога Дина била студентка по славистика. Поради комунистичките убедувања на Димитар Станишев, тие не се зеле веднаш, се гледале тајно и првиот нивен син бил вонбрачен.

Во 1979 година Станишева започнала да работи во *Институт за бугарски јазик*. Институтот нешто подоцна направил чистка на кадарот, односно решил да отпушти двајца професори поради т.н. *национално предавство* бидејќи истите тврделе дека македонскиот јазик е посебен јазик. Дина била една од двајцата професори и поради тоа таа ја изгубила работата и била назначена за професор на Софискиот универзитет на 16 март 1979.

## Наводи

## Поврзано
* Македонисти
*Славистика

Категорија:Слависти
Категорија:Македонисти
Тумба (Камењане)

**Тумба** — археолошко наоѓалиште во тетовското село Камењане. Претставува утврдена населба и некропола од доцноантичкото време. Се наоѓа западно од селото, на падините на Шар Планина, каде има висок рид со зарамнето плато на кое се гледаат остатоци од темели на бедем, множество фрагменти од керамички садови, питоси и градежен материјал

## Наводи

Категорија:Камењане
Бродхит

**Бродхит** (англ. *Broadheath*) е село и општина (под името „**Долен Бродхит**“), во округот Малверн Хилс во Вустершир, Англија. Според пописот од 2001 г, местото брои 1.713 жители. Во општината спаѓа и **Горен Бродхит**, кој се наоѓа околу 5 км северозападно од градот Вустер.

Ова е родно место на Едвард Елгар, еден од најголемите англиски композитори.

Во селото има многу станбени комплекси, од кои најзначајен е Џејкомб.

Местото има селска , црква, пошта, продавници, рекреативно зеленило (со фудбалско игралиште, патека за трчање и поголем број детски игралишта), како и големо општо земјиште. Има и основно училиште за нижи паралелки со капацитет од 150 ученици. Селото има три паба (пивници).

## Надворешни врски

* Страница на Долен Бродхит  
* Слики на црквата во Долен Бродхит  

Категорија:Села во Вустершир
Орлов мост (Софија)

**Орлов мост** — мост кој се наоѓа во Софија, Бугарија. 

Мостот бил изграден во 1891 година, по две години од изградбата на Лавовиот мост. Главен архитект за неговата изградба бил Арнолд Колар, заедно со Вацлав Прошек. 

Мостот се наоѓа во центарот на градот, а под него минува Перловска река. Името на мостот доаѓа од бронзените статуи на орели кои се поставени околу мостот. Во близина на мостот се наоѓа стадионот Васил Левски, споменикот на советската армија и Борисовата градина.

Категорија:Згради и градби во Софија
Категорија:Сообраќајот во Софија
Категорија:Мостови во Бугарија
Цар Ослободител (споменик)

**Споменикот Цар Ослободител** — споменик што се наоѓа во градот Софија, Бугарија.

Споменикот бил изграден во чест на ослободувањето на Бугарија од Отомаската Империја во 1878 година. Овој споменик е посветен на рускиот цар Александар II. Споменикот во вид на скулптура го претставува рускиот цар седнат на коњ. Автор на споменикот е италијанскиот уметник Арналдо Ѕоки (1862-1940).

Камен-темелникот бил ставен на 23 април 1901, а работата е завршена на 15 септември 1903 година. На спротивната страна од споменикот се наоѓа парламентот на Бугарија, а во негова близина се наоѓа храмот Александар Невски, Софискиот универзитет и други позначајни градби.

Категорија:Споменици во Софија
Категорија:Знаменитости во Софија
Мавзолеј на Георги Димитров

**Мавзолејот на Георги Димитров** — поранешна церемонијална гробница во центарот на градот Софија, Бугарија, на плоштадот „Кнез Александар I“, помеѓу зградите на Народна банка на Бугарија и Министерството за одбрана.

Објектот бил изграден по смртта на Георги Димитров на 2 јули 1949 година, односно до околу 10 јули, кога телото на Димитров било официјално положено во него. Главен архитект на објектот бил Георги Овчаров. Според една од историите за изградбата на мавзолејот, на архитектот му било дадено време од само три дена за проектирање на објектот<, но по ова тој проект не бил одобрен од страна на Политбиро на ЦК на БКП. Така, првичниот проект не бил одобрен, и тој значително се разликувал од оној кој подоцна бил изграден. Од двете страни на влезот биле поставени бисти на Димитар Благоев, Георги Кирков, Георги Димитров и Васил Коларов. Мавзолејот бил реконструиран во текот на 1974-1975 година. температурата во објектот била околу 17 степени.

По падот на комунизмот, на 17 јули 1990 година, Министерскиот совет на земјата зела решение за погребување на телото на Димитров на градските гробишта во Софија. Рушењето на мавзолејот започнало на 21 август 1999 година, и истото било завршено по шест дена.

## Наводи

Категорија:Споменици во Софија
Категорија:Разрушени згради и градби
Категорија:Згради и градби во Софија
Категорија:Георги Димитров
Категорија:Мавзолеи
Централен универзален магазин (Софија)

**Централен универзален магзин** (бугарски: *Централен универсален магазин*), познат по кратенката **ЦУМ** — трговски центар кој се наоѓа во Софија, Бугарија. 

Објектот бил изграден во 1956 година, а како главен архитект бил избран Коста Николов. Објектот има површина од 19.000 м2 на шест спратови, и 11.000 м2 на три спрата кои се користат како канцеларии. Во времето кога бил изграден, бил еден од најголемите на Балканот.

Категорија:Архитектурата во 1955 година
Категорија:Згради и градби во Софија
Категорија:Економија на Софија
Мавзолеј на Александар Батенберг

**Мавзолејот на Александар Батенберг** е објект кој се наоѓа во Софија, Бугарија. Во неа се наоѓа гробот на првиот бугарски кнез Александар I Батенберг. 

Објектот има плоштина од 80 m2 и висина од 11 метри, и истиот бил изграден во 1897 година. Главен архитект бил Херман Маер. Александар Батенберг на ова место бил погребен во 1898 година. Во текот на 1937 година, неговата сопруга дарувала лични предмети и документи од Александар, кои исто така биле изложени овде. Во текот на комунистичкото владеење на земјата, односно од 1946-1991 година, мавзолејот бил затворен за посетители. По падот на комунизмот, тој повторно бил отворен,

Категорија:Споменици во Софија
Категорија:згради и градби во Софија
Категорија:Знаменитости во Софија
Категорија:1897 во архитектурата
Борисова градина

right|thumb|380px|
**Борисова градина** - најголем парк кој се наоѓа во градот Софија, Бугарија. 

Во минатото, оваа градина се наоѓала во периферијата на градот, но денеска е дел од градот. Денеска овде се наоѓаат стадион Васил Левски и стадионот Бугарска армија. Во почетокот местото било познато како *Расадник* или *Цариградска градина*, а во времето на комунизмот како *Парк на слободата*. По падот на комунизмот, името на паркот повторно било преименувано според бугарскиот цар Борис III. 

Категорија:Географија на Софија
Категорија:Знаменитости во Софија
Категорија:Паркови во Софија
Цинк сулфат

**Цинк сулфат** (ZnSO4) е безбојно, кристално хемиско соединение.

Категорија:Соединенија на цинкот
Категорија:Сулфати
Македонска зора (здружение)

Здружението на граѓани ***Македонска зора*** е македонска невладина организација, чијашто цел е запознавање и остварување на одредбите за универзалната декларација за правата на човекот, Хелсиншкиот договор и други документи со кои се заштитуваат човековите права и основните слободи. Првобитната цел на постоење на здружението е како здружение на потомците на Македонците од Егејска Македонија. Како организација, постои од 1944 година, а во 2008 година е регистрирано како здружение на граѓани со седиште во Скопје. Свои ограноци, здружението има и во други градови во Македонија.

## Активности
Здружението има во план да започне со издавање на електронски весник со истоименото име, во кој би биле опфатени вести за сите делови од етничка Македонија.

Категорија:Македонски здруженија
Главна автобуска станица (Софија)

**Главната автобуска станица** или централната се наоѓа во Софија, Бугарија. 
Објектот бил изграден во 2004 година и зафаќа површина од 7.173 км. Автобуската станица има капацитет да во исто време тргнат 50 автобуси од 50 сектори во земјата и странство.

Автобуската станица се наоѓа во близина на Лавовиот мост, и минува низ булеварот Марија Лујза. 

## Надворешни врски
* Официјална страна
* Фотографии

Категорија:Архитектурата во 2004 година
Категорија:Згради и градби во Софија
Категорија:Сообраќајот во Софија
Централни софиски гробишта

мини|Поглед кон влезната порта

**Централните софиски гробишта** се најголемите грпбишта кои се наоѓаат во Софија, Бугарија. Гробиштата се наоѓаат во населбата *Орландовци*, во северниот дел од градот.

На овие гробишта почиваат голем број на истакнати луѓе, како: 
* Андреј Љапчев
* Ѓорче Петров
* Борис Сарафов
* Димитар Талев
* Георги Димитров

Категорија:Згради и градби во Софија

Категорија:Гробишта во Бугарија
Харлоу Шепли

**Харлоу Шепли** ( - ) — американски астроном

Шепли бил директор на опсерваторијата „Хејл“ на Универзитетот Харвард во САД од 1921 до 1952 година. Тој го сменил нашето сфаќање за галаксијата, покажувајќи дека Сонцето кружи околу средишното јадро оддалечено 30,000 светлосни години.

## Поврзано
* Шеплиево Суперјато

Категорија:Американски астрономи
Категорија:Носители на Златниот медал од Кралското астрономско друштво
Категорија:Наградени од Националната академија на науките на САД
Категорија:Апсолвенти на Принстонскиот универзитет
Категорија:Членови на Кралската шведска академија на науките
Категорија:Членови на Американското филозофско друштво
Хебер Кертис

**Хебер Кертис** ( - ) бил американски астроном.

Кертис ја измерил брзината на ѕвездите со Ликовиот телескоп рефрактор на планината Хамилтон во Калифорнија, САД, а потоа се посветил на фотографирање на галаксиите. Тој твредл дека постојат огромен број галактички „острови“ и дека галактичките дискови се составени од прав, објаснувајќи така зошто изгледа дека надворешни галаксии главно нема во рамнината на Млечниот Пат.

Категорија:Американски астрономи
Категорија:Откривачи на астероиди
Категорија:Апсолвенти на Универзитетот на Вирџинија
Сергеј Корољов

**Сергеј Павлович Королјев** ( – ) — советски ракетен инженер украинско потекло, и водач на првата советска вселенска програма.

Во текот на обуката за авиоинструктор и работата на проучувањето на млазниот мотор, во 1933 година ја изградил и лансира прватал советска ракета на течно гориво. По работата на руската верзија V2 во текот на Втората светска војна, Королјев бил поставен на чело на новата вселенска програма, во рамките на која го направи првиот ICBM (искористен за лансирање на „Спутник“), ракетата „Восток“ и леталата „Восток“, „Восход“ и „Сојуз“

Категорија:Советски научници
Категорија:Херои на социјалистичкиот труд
Категорија:Добитници на Лениновата награда
Категорија:Носители на Орденот на Ленин
Категорија:Носители на орденот „Знак на Честа“
Категорија:Руски авиоконструктори
Категорија:Советски авиоконструктори
Категорија:Редовни членови на Академијата на науките на Советскиот Сојуз
Категорија:Руси со украинско потекло
Категорија:Починати во Москва
Категорија:Родени во 1907 година
Џим Ловел

**Џим Ловел Помладиот** (;  – ) — американски космонаут, првиот кој летал четири пати во вселената.

По работата како пробен пилот на американската морнарица во педесеттите години од 20 век, Џим Ловел (роден на 25 март 1928 година) се придружи на астронимската програма на НАСА и леташе како заповедник во мисиите „Гемини“ 7 и 12, како и „Аполо 8“. Резервниот заповедник на „Аполо 11“ се прослави како заповедник на мисијата „Аполо 13“, што доживеа несреќа во текот на летото и се врати на Земјата неоштетена.

## Надворешни врски

*
*
* Биографија на Џим Ловел — НАСА
* Биографија на Џим Ловел — Spacefacts

Категорија:Американски космонаути
Категорија:Американски астрономи
Категорија:Американски воздухопловци
Категорија:Носители на Легијата на честа
Категорија:Носители на Претседателскиот медал на слободата
Категорија:Витези на Легијата на честа
Категорија:Космонаутиката во 1970 година
Категорија:Космонаутиката во 1968 година
Категорија:Космонаутиката во 1966 година
Категорија:Космонаутиката во 1965 година
Шангај Бејби

**Шангај Бејби** е книга од познатата кинеска писателка Веј Хуј.

Тоа е една вистинска приказна за љубовта и страста. Книга која никого нема да остави рамнодушен. Книга која ги руши сите предрасуди и јавно говори за животот во кинеското општество на крајот на 20 век.
Шангај Бејби е прво и воедно најпровокативно и најконтроверзно дело на авторката Веј Хуј, светски хит преведен на осумнаесет јазици ширум светот.
Изразито експлицитно еротски полуавтобиографски роман кој по објавувањето во 1999 година беше забранет во Кина заради провокативните еротски содржини и копии од книгата биле јавно спалени, но сето тоа уште повеќе ја зголемило популарноста на авторката и секако популарноста на нејзината книга. Во 2007 година, по позитивните критики и бараноста на романот од страна на читателите, за романот е направен филм, во режија на Беренгал Пфал и глуми кинеската глумица Bai Линг во главната улога на Коко, растргнатa помеѓу нејзините двајца љубовници, и маченa од страна на нејзиниот измама, нејзиниот недовршен роман и конфликтните чувства кои се вклучени во љубовта, страста и неверството, Коко се обидува да сфати која е таа и што сака од животот.

## Наводи

Категорија:Книги од 2001 година
Универзитетска болница „Александровска“

**Александровската болница** се наоѓа во Софија, Бугарија. Таа е државна болница, и една од најголемите во земјата. Името на универзитетската болница доажа од бугарскиот кнез Александар I Батенберг.

Болницата била основана во 1879 година, како најстара во земјата. Како универзитетска, таа има значајна улога во дополнителната обука на студентите од Медицинскиот универзитет.

Денеска, болницата се наоѓа на плоштина од 258,000 m2, и располага со 1,100 кревети.

Категорија:Болници во Бугарија
Категорија:Згради и градби во Софија
Роберт Годард

**Роберт Годард** (англиски: *Robert Hutchings Goddard*; - ) — американски професор по физика.

Годард храбро ги поднесувал исмејувањата за да ги докаже можностите на ракетите за патувања во вселената. Почнал со развој на сигналните ракети за потребите на американската морнарица пред Првата светска војна, но својата најважна работа ја направил во дваесеттите и триесеттите години на 20 век, развивајќи ги првите ракети на течно гориво, заедно со системите за стабилизација и навигација и дури фотоапарати носени во ракетите.

## Наводи

Категорија:Американски пронаоѓачи
Категорија:Американски инженери
Категорија:Носители на Златниот медал на Конгресот
Категорија:Американски авиоконструктори
Категорија:Починати во 1945 година
Денис Тито

**Денис Тито** () — американски инженер и мултимилионер, најпознат по тоа што бил првиот турист во вселената.

Четириесет години откако Јуриј Гагарин станал првиот човек што престојувал во вселената, Тито во 2001&nbsp;г. направил нова пресвртица во проучувањето на вселената, станувајќи прв вселенски турист во светот. Тој платил 20 милиони долари за да може како дел од програмата на руската вселенска станица да помине шест дена во Меѓународната вселенска станица.

Категорија:Вселенски туристи
Категорија:Живи луѓе
Партиски дом (Софија)

**Партиски дом** () — главната зграда на ЦК на Бугарската комунистичка партија во времето на Народна Република Бугарија. Зградата се наоѓа во центарот на Софија, Бугарија, на плоштадот „Александар I“. Денеска, оваа е втора зграда на Народното собрание на Бугарија.

Објектот бил изграден по проект на Пецо Златев во 1954 година. Има површина од 40.000&nbsp;м2. Во времето кога била градена оваа зграда, биле срушени неколку други објекти. На врвот од објектот се наоѓала комунистичката црвена петокрака, која по падот на комунизмот, на 4 октомври 1990 година била симната, а денеска овде се наоѓа државното знаме. Претходно, на 26 август 1990 година, објектот бил опожарен.

За последен пат објектот бил реновиран во 1999 година.

## Наводи

Категорија:Згради и градби во Софија
Јозеф фон Фраунхофер

**Јозеф фон Фраунхофнер** (1787-1826) — германски физичар и пронаоѓач на оптички иструменти.

Тој е најпознат по проучувањето на темните линии во спектарот на Сонцето. Овие линии денес се познати како Фраунхоферови линии. Тие соодветствуваат на брановите должини на светлината, што ја апсорбираат хемиските елементи во надворешните делови на Сончевата атмосфера. Набљудувањата на Фраунхофнер подоцна биле исползувани за да се одреди составот на Сонцето и другите ѕвезди.

Категорија:Германски астрономи
Категорија:Германско благородништво
Категорија:Германски физичари
Категорија:Смртни случаи од труење
Категорија:Германски пронаоѓачи
Категорија:Починати од туберкулоза
Категорија:Членови на Баварската академија на науките
Категорија:Спектроскопичари
Категорија:Родени во 1787 година
Категорија:Починати во 1826 година
Јуџин Шумејкер

**Јуџин Шумејкер** (1928-1997) — американски астрогеолог .

Шумејкер ги проучувал кратерите на Земјата и Месечината и мечтаел да отпатува на Месечината. Меѓутоа, Адисоновата болест го спречи во тоа. Тој ги поучуваше геологија астронаутите од мисијата „Аполо“. Во 1969&nbsp;г. со екипа во Паломарската опсерваторија ги набљудувал астероидите што минуваат близу Земјата. По смртта на Шумејкер, неговата пепел беше однесена на Месечината на месечев проспектор од вселенскиот лет во 1999 година.

## Наводи

Категорија:Американски астрономи
Категорија:Откривачи на астероиди
Категорија:Носители на Националниот научен медал
Категорија:Апсолвенти на Калифорнискиот технолошки институт
Категорија:Планетолози
Категорија:Откривачи на комети
Категорија:Членови на Националната академија на науките на САД
Категорија:Членови на Американската академија на уметностите и науките
Национална библиотека „Свети Кирил и Методиј“ - Софија

**Национална библиотека Свети Кирил и Методиј** или **НБКМ** () — национална библиотека на Бугарија, сместена во градот Софија, Бугарија. Оваа библиотека е национална на целата земја, најстар културен институт кој бил создаден по ослободувањето на Бугарија во 1878 година, како и најголема во земјата.

Библиотеката се наоѓа веднаш до Софискиот универзитет.

## Историја
мини|лево|170px|Старата зграда на библиотеката во 1910
Историјата околу создавањето на библиотеката започнува на 10 декември 1878 година, кога по идејата софискиот учител Михаил Буботинов била создадена комисија чиј претседател станал Марин Дринов. Така, на 17 јуни 1879 година библиотеката била основана како *Бугарска народна библиотека*. Во текот на нејзината историја, таа на неколкупати била проширувана, но и рушена, посебно по бомбардирањето на Софија во 1944 година. Новата зграда била направена по крајот на Втората светска војна, односно на 16 декември 1953 година.

Денес, библиотеката дава повеќе услуги на своите клиенти, како користење на нејзините матреијали, интернет и копирање. Таа своите материјали не ги дава на своите клиенти, доколку не е договорено поинаку.

Бугарија
Категорија:Згради и градби во Софија
Категорија:Образованието во Софија
Категорија:Библиотеки во Бугарија
Категорија:Државни архиви
Категорија:Знаменитости во Софија
Попово Маало (Боговиње)

**Попово Маало** — археолошко наоѓалиште во тетовското село Боговиње. Претставува црква и некропола од доцниот среден век. Наоѓалиштето лежи на западниот раб на селото, каде при изградбата на станбени објекти мештаните откриле повеќе гробови градени со камени плочи. Во историските извори се споменува постоење на стара црква.

## Поврзано

*Топлица — некропола од железно време;
*Црквиште — средновековна црква.
## Наводи

Категорија:Боговиње